Încep noi audieri în ancheta incendiului de la ATI Piatra Neamț. Niciun vinovat, după trei luni de la tragedie.
Pe 12 februarie vor fi audieri în dosarul incendiului de la Spitalul Județean Neamț. Reprezentanţii unor firme care au avut lucrări la spital vor fi audiaţi. În incendiul de la ATI au murit 10 oameni, iar un medic a suferit arsuri grave.
Au trecut aproape trei luni de la tragedia din Piatra Neamț. Zece oameni au pierit în incendiu.Nu avem cauză, drept urmare, nu avem nici vinovați. Abia peste două zile încep audierile în acest dosar. În fața anchetatorilor vor da declarații reprezentanţii unor firme, care au făcut lucrări sau verificări în unitatea medicală.Reamintim că, în noiembrie, anul trecut, secția de Terapie Intensivă a spitalului, în care erau internați pacienți COVID, a fost cuprinsă de flăcări.Zece pacienți au murit în incendiu.Între timp, medicul Cătălin Denciu, care a încercat să salveze pacienții din salonul cuprins de flăcări, primește tratament, în continuare, într-un spital din Belgia.